১। আবু হুরাইরাহ (রা.) বর্ণিত। তিনি বলেন, রাসূলুল­াহ সল্ল­াল্ল­াহু আলাইহি ওয়া সাল্ল­াম হাসান বিন আলীকে চুম্বন করেন তখন তাঁর নিকট আকরাহ বিন হাবেস তামীমী বসা ছিলো। আকরাহ বলল, 'আমার দশটি সন্তান রয়েছে, তাদের কাউকে আমি চুম্বন করি না।' রাসূল সল্ল­াল্ল­াহু আলাইহি ওয়া সাল্ল­াম তার  দিকে তাকালেন এবং বললেন, 'যে দয়া করে না, তাকে দয়া করা হয় না।' ( সহীহ আলবুখারি ৫৯৯৭) ২। আয়েশা (রা.) থেকে বর্ণিত। তিনি বলেন, 'এক গ্রাম্য লোক নবী কারীম সল্ল­াল্ল­াহু আলাইহি ওয়া সাল্ল­ামের নিকট আসল এবং বলল, 'তোমরা তোমাদের বাচ্চাদের চুমো খাও, আমরা তাদের চুমো খাই না।' নবী কারীম সল­াল­াহু আলাইহি ওয়া সাল­াম বললেন, 'তোমার অন্তরে দয়া উদ্রেক করা আমার পক্ষে সম্ভব নয়, যদি আল্লাহ তায়ালা তা ছিনিয়ে নিয়ে থাকেন।' (সহীহ আলবুখারি ৫৯৯৮, সহীহ মুসলিম ২৩১৭) ৩। হাসান ও হুসাইন (রা.) রাসূলের সবচেয়ে বেশি প্রিয় ছিলেন। এ ব্যাপারে ইবনে উমার  রা. থেকে বর্ণিত। তিনি বলেন, আমি রাসূলুল­াহ সল্ল­াল্ল­াহু আলাইহি ওয়া সাল্ল­ামকে তাদের সম্পর্কে বলতে শুনেছি, 'তারা আমার পৃথিবীর সুগন্ধিময় দু'টি ফুল।' (সহীহ আলবুখারি ৫৯৯৪) অর্থাত্, আল্ল­াহ তায়ালা আমাকে তাদের দান করেছেন এবং তাদের দিয়ে সম্মানিত করেছেন। সন্তানদের চুম্বন করা হয় এবং সুঘ্রাণ নেয়া হয়। এ ক্ষেত্রে তাদেরকে সুগন্ধময় ফুলের সাথে তুলনা করা হয়েছে। ৪। আবু বকর (রা.) থেকে বর্ণিত। তিনি বলেন, 'আমি নবী কারীম সল্ল­াল্ল­াহু আলাইহি ওয়া সাল্ল­ামকে মিম্বারে আরোহণ অবস্থায় তাঁর খুতবা শুনেছি, আর হাসান তার পাশে ছিল। তিনি  একবার মানুষের দিকে তাকাচ্ছেন আরেক-বার তার দিকে তাকাচ্ছেন এবং বলেছেন, 'নিশ্চয়ই আমার এ সন্তান হল নেতা। সম্ভবত আল্ল­াহ তায়ালা তাকে দিয়ে মুসলমানদের বিশাল দু'দলের মাঝে মীমাংসা করে দেবেন।' (সহীহ আলবুখারি ৩৭৪৬) পরবর্তীতে আল্ল­াহ তায়ালা তাকে দিয়ে মুয়াবিয়া ও তার সাথীদের এবং আলী বিন আবু তালেব (রা.) এর অনুসারীদের ও তার সাথীদের মাঝে মীমাংসা করেন। অতএব তিনি খেলাফত মুআবিয়ার জন্য ছেড়ে দেন। ফলে আল্ল­াহ তায়ালা তার দ্বারা মুসলমানদের রক্ত হেফাযত করেন। (চলবে) মনির হোসেন হেলালী